Mestská časť Košice-Staré Mesto, Hviezdoslavova 7, Košice

Vzdanie sa Ing. Rastislava Trnku členstva v radách škôl pri ZŠ Masarykova 19/A a Základnej umeleckej škole, Kováčska 43 v Košiciach

Určené: 	rokovaniu Miestneho zastupiteľstva MČ Košice-Staré Mesto dňa 13.09.2018

Predkladá: 	Mgr. Karol Till
prednosta Miestneho úradu MČ Košice-Staré Mesto

Spracovala:	MVDr. Mgr. Viera Fábryová
		referát sociálnych služieb MÚ MČ Košice-Staré Mesto

Návrh na uznesenie:

Miestne zastupiteľstvo mestskej časti Košice-Staré Mesto

podľa § 25 ods. 12 písm. b) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

berie na vedomie

vzdanie sa Ing. Rastislava Trnku z členstva v Rade školy pri ZŠ Masarykova 19/A Košice a v Rade školy pri Základnej umeleckej škole Kováčska 43 v Košiciach. 

Dôvodová správa

	V dňoch 25.07. 2018 a 13.08.2018 boli Mgr. Ľubomírovi Gregovi, starostovi mestskej časti Košice-Staré Mesto doručené listy Ing. Rastislava Trnku, v ktorých oznamuje, že sa vzdáva členstva v radách škôl pri ZŠ Masarykova 19/A a Základnej umeleckej škole, Kováčska 43 v Košiciach. 

	Podľa § 25 ods. 12 písm. b) zákona č. 596/2003 Z. z. o štátnej správe v školstve a školskej samospráve v znení neskorších predpisov členstvo v orgánoch školskej samosprávy zaniká vzdaním sa členstva. 

V tejto súvislosti predkladáme materiál, aby miestne zastupiteľstvo vzalo na vedomie vzdanie sa členstva Ing. Rastislava Trnku vo vyššie uvedených radách škôl.